# СТРАТЕГИЯ

**ЗА РАЗВИТИЕ НА СУ “ВИЧО ГРЪНЧАРОВ“ ГР. ГОРНА ОРЯХОВИЦА**

# ЗА ПЕРИОДА 2021 – 2025

**Актуализирана Стратегия за развитие на училището за учебната 2021/2022 година е приета на заседание на педагогическия съвет (протокол № 19/10.09.2021 г.) и е утвърдена със заповед № УД 04-156/22.10.2021 г. на директора на училището, одобрена на обществен съвет (протокол № 5/20.10.2021 г.)**

**І. ВЪВЕДЕНИЕ**

Настоящата стратегия за развитие на СУ „Вичо Грънчаров” за периода 2021-2025 година очертава в дългосрочен план пътя и насоките за развитие, основните тенденции, цели, задачи и приоритети в дейността на училищната институция, както и ресурсите, с които училището ще постигне нейното изпълнение. С реализирането на стратегията ще се отговори на очакванията на всички участници в образователния процес:

* *учениците* – създаване на оптимални условия за обучение, възпитание и развитие на всеки ученик съобразно индивидуалните му способности и потребности чрез изграждане на образователно пространство, в което всеки ученик да намери себе си, да почувства и съпреживее ситуация на успех в процеса на своето обучение;
* *родителите* – удовлетворяване на очакванията за съвременна организация на образователния процес и постигане на по-високо качество и резултати от училищното образование;
* *обществото и пазара на труда* – изграждане у учениците на социално-значими жизнени ценности, професионално-личностни компетенции, които да отговарят на потребностите на обществото;
* *педагогическите специалисти* – формиране у учениците на нагласа за непрекъснато образование, саморазвитие и самореализация.

Приоритетите в нея отчитат специфичните особености и традиции на училищната образователна среда и представят училищните концепции за качествено образование, основните принципи и целите, заложени в текстовете на ЗПУО.

При изпълнение на целите на Стратегическата рамка ще бъдат съблюдавани следните принципи:

|  |
| --- |
| * ***Партньорство и съгласуваност - активно взаимодействие и синхронизиране между образователните институции, органите на централната и местната власт, висшите училища, културните институции, научните организации, социалните партньори, работодателите и гражданското общество за постигане на целите, заложени в Стратегическата рамка;***
 |
| * ***Приемственост –изпълнение на стратегическата рамка независимо от политическия, социалния и икономическия контекст и гарантиране на целенасоченост, последователност и устойчивост при прилагане на политиките;***
 |
| * ***Иновативност - формулиране на нови подходи, мерки и дейности за постигане на целите, заложени в Стратегическата рамка;***
 |
| * ***Измеримост, отчетност и устойчивост на резултатите – осигуряване на дългосрочни ползи/ефекти от постигнатите резултати;***
 |
| * ***Прозрачност и популяризиране на мерките и резултатите*** *– приоритетната значимост на образованието, обучението и ученето в Република България изисква висока степен на информираност на обществото.*
 |

**ІІ. АНАЛИЗ И ОЦЕНКА НА АКТУАЛНОТО СЪСТОЯНИЕ НА УЧИЛИЩЕТО И УСЛОВИЯТА, ПРИ КОИТО ФУНКЦИОНИРА**

1. **Характеристики на училището**

СУ „Вичо Грънчаров” е общинско училище. Броят на учениците в дневна форма за предходната учебна 2020/2021 година е 456, разпределени в 22 паралелки и една група ПГ. В училището е създадена добра система на организация на всички видове дейности, съгласуваност и отчетност на резултатите. Правилното планиране на образователната дейност, умелото ѝ осъществяване и контрол допринасят за усъвършенстване качеството на организацията, структурата и методиката на обучение в училище. Общият среден успех на училището за учебната 2020/2021 година е много добър 5.40 , като резултатите от НВО и ДЗИ са съизмерими с резултатите на областно и национално ниво и съпоставими с годишните резултати на учениците от училището.

Педагогическите специалисти и учениците се включват активно в образователни, културни и социални инициативи, организирани на училищно, общинско, областно и национално ниво. Осъществяват се дейности, свързани както с образователната дейност, така и широк спектър от извънкласни и извънучилищни дейности.

Приоритет в дейността на училището е качественото обучение по всички учебни предмети и постигане на добри резултати на НВО в ІV, VII клас и ДЗИ, които са съизмерими с резултатите на местно и национално ниво, както следва:

***НАЦИОНАЛНО ВЪНШНО ОЦЕНЯВАНЕ – IV КЛАС***

|  |  |  |  |
| --- | --- | --- | --- |
| НВО - 2021 | Училищен среден резултат | Среден резултат за страната | Разлика между училищен и областен резултат |
| БЕЛ | 40,37 | 37,25 | +3,12 |
| Математика | 37,65 | 31,57 | +6,08 |
| Общ среден тестови бал: | 39,01 | 34,41 | +4,60 |

***НАЦИОНАЛНО ВЪНШНО ОЦЕНЯВАНЕ – VІІ КЛАС:***

***Български език и литература***

|  |  |  |  |
| --- | --- | --- | --- |
|  | ООП | НВО | Разлика |
| 7а | 4,45 | 4,62 | +0,17 |
| 7б | 3,72 | 4,04 | +0,32 |
| 7в | 3,88 | 4,24 | +0.36 |

***Математика***

|  |  |  |  |
| --- | --- | --- | --- |
| Брой участници | 56 | Брой задачи | 23 |
| Минимален бал | 11 | Максимален бал | 79 |
| Среден бал | 30,02 |   |

***НАЦИОНАЛНО ВЪНШНО ОЦЕНЯВАНЕ – Х КЛАС:***

***Български език и литература***

|  |  |
| --- | --- |
| Изит | Среден процент от максимален брой точки |
| СУ “Вичо Грънчаров” | Регионално ниво | Национално ниво |
| Общо | Момчета | Момичета | Общо | Момчета | Момичета | Общо | Момчета | Момичета |
| БЕЛ | 37,57 | 26,55 | 49,70 | 43,22 | 37,98 | 49,21 | 45,01 | 39,75 | 50,82 |

***Математика:***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| изпит | Среденрезултат в училището | Мъже | Жени | Среденрезултатв региона | Мъже | Жени | Среденрезултатв страната | Мъже | Жени |
| математика | 20,95 точки | 18,91 | 23,20 | 24,98 точки | 24,23 | 25,84 | 27,71 | 27,06 | 28,41 |

***Дигитални компетентности:***

Резултати от учебната 2020-2021г., явили са на НВО – **19**  ученици

Средни резултати в проценти от Модул 1 и Модул 2 – **63,33 %,** при максимален 100%.

Средният прогнозен резултат на учениците се повтори като среден резултат при НВО - **Много добър 5.**

Средният бал на училището, както и резултатът по повечето предмети, е по-висок от този за областта и за страната. Това говори за много добра и целенасочена подготовка на учащите се, съобразена с изпитния формат и изискванията за постигане на знания и умения от страна на ученика.

***ДЪРЖАВНИ ЗРЕЛОСТНИ ИЗПИТИ***

Анализ на резултатите от ДЗИ

|  |  |  |  |  |
| --- | --- | --- | --- | --- |
| **Учебен предмет** | **Брой явили се през 2021** | **Среден успех за****училището – 2021** | **Среден успех за** **областта - 2021** | **Разлика** |
| БЕЛ | 26 | 4,38 | 4,12 | +0,26 |
| Математика  | 1 | 3,72  | 5,02 | -1,3 |
| Биология и ЗО | 4 | 4.31 | 4,07 | +0,24 |
| Английски език | 11 | 5,45 | 5,43 | +0,02 |
| География и икономика | 4 | 3,64 | 3,77 | -0,13 |
| Философия | 6 | 4,85 | 4,44 | +0,41 |

Резултати от ДЗИ:

Най-много ученици са се явили на втори ДЗИ по английски език. Резултатите са съпоставими с националните резултати.

Резултатите от ДЗИ по БЕЛ в училището са по-добри от резултатите в областта.

В процеса на обучение особено внимание се отделя на стимулиране интереса на учениците към овладяване на книжовния български език като основна предпоставка за успешно възприемане на учебното съдържание по всички учебни предмети. Голямо значение за учениците в гимназиалния етап има и изучаването на предметите от профилираната подготовка, в т.ч. и обучението по чужд език. Утвърждава се тенденцията за постоянно нарастване качеството на подготовката на завършващите средно образование. Много висок е процентът на приетите във висши училища по специалности, близки или сходни с изучаваните профилиращи предмети в гимназиален етап. Голяма роля за качествената урочна работа има педагогическият екип на училището – високо квалифицирани учители, прилагащи съвременни методи на обучение и възпитание в работата си.

Удовлетворяващо е представянето на учениците на състезания и конкурси на различни нива, както и включването им в различните извънкласни дейности, с които се цели учениците да получат възможност за лична и творческа изява, да се впишат в училищната среда.

Наложилият се стил на екипност в работата и положителното отношение на училищното ръководство към училищния персонал, партньорството с родители и заинтересовани страни и институции са също фактори, които определят положителната характеристика на училището и добрия му имидж.

1. **Анализ на вътрешните фактори**

В СУ „Вичо Грънчаров“, гр. Горна Оряховица се обучават ученици от Община Горна Оряховица, Община Лясковец, Община Велико Търново. През учебната 2021/2022 година СУ „Вичо Грънчаров“ има сформирани две паралелки в първи клас и две сформирани паралелки след 7 клас.

1. **АНАЛИЗ НА ВЪНШНАТА СРЕДА (PEST АНАЛИЗ)**

 Външните фактори имат негативно въздействие върху развитието на образователната система, което се изразява в дисхармония между мисията на училището и очакванията и изискванията към качеството на образованието. Училището като институция функционира в условията на агресивна среда, която оказва силно влияние върху личността на учениците, мотивацията им за учене, а също така и върху поведението им. Основният, очертаващ се проблем е свързан с намирането на адекватна и успешна реакция за преодоляване на отрицателното въздействие.

**Анализ на тенденциите на външната среда**

| **Среда** | **Тенденции** | **Причини** | **Последствия** |
| --- | --- | --- | --- |
| политическа | ЗПУО – образованието е национален приоритет.Разминаване между обществените потребности и продукта на образованието. | Разминаване между потребностите на бизнеса и продукта на образованието. | Качествена промяна във философията на образователната система: нова образователна структура, организацията на обучение, гъвкавост и свобода на учебните планове и програми, ново отношение към ученика и учителя и неговата квалификация и кариерно израстване, оптимизирана система на оценяване, форми за цялостна и индивидуализирана подкрепа на учениците и др. |
| икономическа | Нестабилна/неработеща икономика.Социални неравенства – ниски доходи на семействата, безработни родители. | Няма ясна национална стратегия за развитие на икономиката. | Ученици напускат училището – семействата заминават в чужбина.Недостатъчна материална осигуреност на ученика. |
| социална | Влошаване на демографските показатели.Ниска заинтересованост на родителите.Отрицателно влияние на средата върху възпитанието на учениците и мотивите за учене.Нисък социален статус на учителите. | Влияние на икономическата криза.Влошено качество на живот. | Намаляване броя на учениците.Нарастване на социалните различия между учениците.Влошени показатели на възпитателната дейност в училище.Ниска мотивация за учене.Негативно отношение към училището. |
| технологична | Подобряване на технологичното обезпечаване на образованието: ИКТ, интернет, електронни ресурси.Промяна във визията и съдържанието на педагогическите технологии. | Успешна политика за внедряване и по-широко използване на ИКТ в училище. | Добра материална база, съдържаща условия за повишаване на качеството ефективността на образователния процес. |

1. **АНАЛИЗ И ОЦЕНКА НА СЪСТОЯНИЕТО НА УЧИЛИЩЕТО (SWOT-АНАЛИЗ)**

Целта на SWOT-анализа е да се определи състоянието на училището като система.

|  |  |
| --- | --- |
| **СИЛНИ СТРАНИ** | **СЛАБИ СТРАНИ** |
| * Учебно заведение с авторитет, традиции, утвърдено име, с изградена стратегия и ясно формулирани цели.
* Модерна, санирана, просторна сграда;
* Много добре оборудвана и поддържана материална база; компютърни кабинети, библиотека, интернет, лаптопи, мултимедии, интерактивни дъски, два физкултурни салона, фитнес зала, игротеки, ресурсен кабинет, логопедичен кабинет, кабинет на педагогическия съветник, медицински кабинет, столова, училищен двор със спортни площадки;
* Изграден СТЕАМ център: две лаборатории за работа по природни науки, информационни технологии, обособяване на зона за отдих и контакти на децата и допълнителни занимания.
* Включване на СУ ,,Вичо Грънчаров“ в списъка на иновативните училища за учебната 2021/2022.
* Изградена система за контрол на достъп в сградата на училището;
* Едносменно обучение;
* Училище с осигурени условия за целодневна организация на учебния процес;
* Обхват на всички записани ученици, подлежащи на задължително обучение – няма отпаднали ученици;
* Професионализъм, висококвалифициран педагогически персонал;
* Добър мениджър и ръководен екип; много добро управление на финансовите средства в условията на делегиран бюджет;
* Реализиране на проекти по национални програми и международни проекти;
* Добра пълняемост на паралелките в прогимназиален и гимназиален етап;
* Наличие на педагогически съветник;
* Много добра вътрешна организация на учебния процес;
* Използване на иновационни методи и технологии в обучението;
* Относително стабилни и оптимални резултати на НВО и ДЗИ, съотносими към регионалните и националните, висок процент на прием във ВУЗ.
* Партньорство с РУ „Ангел Кънчев” и ВТУ „Св. Св. Кирил и Методий“;
* Високи постижения на учениците в олимпиади, конкурси и състезания на областно и национално ниво;
* Осигуряване на условия за спорт и допълнителна индивидуална работа с ученици през ваканциите;
* Осигуряване на условия за работа в електронна среда;
* Реализиране на възможности за обучение сред природата и организиран отдих на учениците;
* Добър психологически климат в училището;
* Екипност и диалогичност в работата на всички нива.
* Тясно сътрудничество с Училищното настоятелство; с Обществения съвет, партньорства с неправителствени организации, културни институции, спортни клубове; добри контакти с родителската общност и общинската управа;
* Формирани активи на класа и Училищен парламент със свое ръководство (Ученически съвет). Съвместно планиране на дейностите в част от класовете.
* Темите от глобалното образование се разглеждат в часовете на класа и по предмети;
* Добър опит в обучението на ученици със специални образователни потребности и разработване на индивидуални програми.
* Добра рекламна политика и взаимодействие с медиите;
* Поддържани сайт и Фейсбук страница на училището с възможности за поставяне на въпроси, даване на мнения и предложения, публикуване на вътрешно-училищни нормативни документи, съобщения, постижения на учители и ученици, галерия със снимки.
* Създаване на условия за експониране на художествени произведения на ученици и учители в училището;
* Организиране на дарителски кампании от училищната общност
* Привличане на учениците като партньори в образователния процес и при разработване и реализиране на проекти.
* Увеличава се броят на учениците, продължаващи обучението си в училището след завършен 7 клас в профилираната паралелка.
* Кадрова осигуреност с квалифицирани учители в т.ч. и педагогически съветник, повече от 50 % от учителите имат защитена ПКС (І – V).
* Създадени условия за повишаване на квалификацията на учителите и наставничество, обмен на успешни педагогически практики, МО.
* Работеща и ефективна вътрешна нормативна уредба.
* Ритуализация на училищния живот.
* Осигурени здравословни и безопасни условия за опазване на живота и здравето на участниците в образователния процес.
* Добро управление на финансовите средства в условията на делегирани бюджети.
* Обективност, публичност и достъпност при разработване и управление на бюджета.
* Коректно и редовно обезпечаване на средствата за заплати и възнаграждения, осигурителни вноски, ДТВ, средства за облекло.
 | * Намаляване броя на учениците и паралелките вследствие на демографския срив в града и региона;
* Миграционен поток към по-големите градове и други държави;
* Засилваща се конкуренция между училищата, на фона на намаляващата раждаемост в града и общината.
* Феминизация в училище;
* Слаба мотивация за учебен труд на отделни ученици;
* Единични прояви от страна на ученици за нарушаване на дисциплината в учебните часове и нарушаване на училищния ред;
* Ниска заинтересованост на голяма част от родителите към случващото се в училище;
* Отрицателно влияние на средата върху възпитанието на учениците;
* Липса на конкурентна среда при подбора на кадри.
* Влошаване на здравословното състояние на учителите и повишаване на риска от професионални заболявания;
 |
| **ВЪЗМОЖНОСТИ** | **ЗАПЛАХИ** |
| * Анализ на демографската перспектива на общината и региона във връзка с успешното реализиране на приема при условията на ЗПУО.
* Подкрепа на личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище.
* Превенция на агресията и противообществените прояви.
* Повишаване на обществената чувствителност към темата за БДП;
* По-активна работа с родителите за включването им в инициативи и дейности на училището;
* Участие в проекти за осигуряване на по-добри условия за обучение на деца със СОП;
* Разширяване на извънкласните дейности;
* Възможни партньорства с различни организации и институции за съвместни дейности и подпомагане;
* Добри взаимоотношения с всички учебни заведения, общинска администрация и институции;
* Разработване и реализиране на проекти по национални и европейски програми за модернизиране и обогатяване на МТБ;
* Ефективна рекламна кампания за прием на ученици с цел запазване пълняемостта на паралелките;
* Спонсорства и дарения от фирми и физически лица;
* Условия за повишаване квалификацията на педагогическите кадри, участие в разнообразни форми на квалификационна дейност;
* Използване на нови технологии и иновации в УВП.
* Оптимизиране на училищните учебни планове в прогимназиален и гимназиален етап – разширяване кръга на избираемите и факултативните предмети.
* Разширяване на приема след завършено основно образование съгласно ЗПУО – профилирано и професионално обучение.
* Разширяване на връзките с НПО и реализиране на проекти по програми на ЕС.
* Осигуряване на възможности за развитие и изява на талантливи ученици.
* Използване на портфолиото като инструмент за професионално развитие и оценка.
* Преодоляване на рутината и формалното изпълнение на служебните задължения.
* Възможност за кариерно развитие.
* Разширяване възможностите за вътрешноинституционална и извънучилищна квалификационна дейност.
* Достъп до Национални програми и програми на ЕС и активно включване на учители и ученици в разработване на проекти.
* Иновация, свързана с развиване на ключови компетентности по природни науки чрез интердисциплинарно проектно-базирано обучение, основаващо се на практическата работа в групи със софтуер за виртуална реалност и на лабораторни изследвания. Въвеждане на нов предмет „Виртуална биология“ като избираем модул на предмета Биология и здравно образование за първа и втора степен на гимназиален етап. Иновацията допринася за повишаване  качеството на образование, подпомагане на кариерното ориентиране на учениците в инженерно-техническите специалности, наука и медицина, увеличаване на процента на реализиралите се ученици в STEM професии.
* Непрекъснат мониторинг на дейностите в образователния процес и своевременно предприемане на действия за неговото подобряване.
* Целенасочени дейности за поддържане и издигане имиджа на училището.
* Оптимизиране на екипната работа в различни направления.
* Гъвкаво използване на системата за оценяване на постигнатите резултати от труда на педагогическите специалисти и за определяне на ДМС на педагогическите специалисти и непедагогическия персонал.
* Стимулиране на дарителската дейност.
* Атестиране на учители и директор с цел установяване на постигнатите от педагозите резултати и повишаване качеството на образованието на децата или учениците.
 | * Наличие на безработица и икономическа несигурност, което води до демографски срив; засилена миграция на млади семейства към големите градове в страната и към чужбина;
* Отрицателно влияние на обкръжаващата среда върху образователния процес.
* Ограничени финансови ресурси;
* Небалансиран прием в училищата от града, водещ до „разсейване“ на учениците.
* Нестабилна, постоянно променяща се, нормативна уредба;
* Липса на нормативна база за ангажиране на родителите и за налагане на санкции на безотговорните и незаинтересованите;
* Недобре уредена нормативна уредба за интегриране на учениците със СОП, чиито брой се увеличава;
* Ниска заинтересованост на голяма част от родителите към случващото се в училище
* Нараства броят на учениците, които живеят с един родител или без родители – при роднини/настойници, които често не успяват да осъществяват нужния контрол над подрастващите;
* Учебни програми с недостатъчна практическа насоченост на обучението.
* Негативно отношение към училището и липса на мотиви за учене – по-ниски резултати от учебната дейност.
 |

**Изводи:**

Анализът показва, че релацията „силни страни – възможности“ има по-голяма тежест, което определя стратегия за развитие, насочена към затвърдяване и развитие на завоюваните позиции и разкриване на нови перспективи.

**ІII. ВИЗИЯ**

1. Ще продължи да се утвърждава и развива като училище, предоставящо качествено и актуално образование, в което се прилагат съвременни педагогически технологии, което ангажира, подпомага и стимулира учениците и ги прави значими в учебния и извън учебния процес, владеещи полезни компетентности, осъзнати за силните си страни и способни да ги развиват и прилагат за себе си и в полза на общността.

2. Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на ЗПУО.

3. С автономията, която ни позволява ЗПУО, ние ще разработим съвременни програми за факултативни и избираеми форми за придобиване на компетентности в съответствие с потребностите и интересите на учениците.

4. Ще приложим различните форми на обучение, заложени в ЗПУО – самостоятелна, индивидуална, дистанционна и комбинирана, с цел да отговорим на потребностите и да дадем достъп до образование, както и за да предотвратим преждевременно отпадане и ранно напускане на училище.

5. Съобразявайки се със съвременната среда, желанията на учениците и възможностите за реализация, СУ,,Вичо Грънчаров“ се ориентира към сформирането на паралелка с профили ,,Софтуерни и хардуерни науки“ и ,,Изкуства“.

6. Ще продължим да изграждаме и модернизираме учебната и спортната база за постигане на заложените в нашата мисия приоритети.

 7. С цел да отговорим на изискванията за създаване на приобщаващо и подкрепящо образование, ще продължим дейността на екипа от висококвалифицирани специалисти: психолог, ресурсен учител, екип, който ще направи оценка и ще осъществи допълнителна подкрепа на деца и ученици, имащи необходимост от приобщаване и социализация.

8. Ще се ръководим от Етичен кодекс на училищната общност, в създаването на който участват ПС, Общественият съвет и ученическото самоуправление.

9. Ще продължим да осъществяваме целодневна организация на учебния процес като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.

10. Ще работим активно по програма „Еразъм +“ на Европейския съюз, като създадем цялостна организация, в която ще бъдат включени ученици и техните семейства, педагози, представители на Обществения съвет и на местните общности. Планът за европейско развитие на СУ "Вичо Грънчаров" акцентира върху подобряване качеството и ефективността на обучението и повишаване мотивацията на учениците за изучаване на чужди езици, и най-вече английски език, като един от официалните езици на Европейския съюз. Повишаване на дигиталните умения и знания за устойчиво развитие и приобщаване на многообразието.

11. В следващия стратегически период ще продължим да изграждаме навици за здравословен начин на живот, като запазим целодневната лекарска грижа, дейността на Българския младежки червен кръст, както и традиционните форми на проекта „Училищен плод“, както и ще се включим в нови такива.

12. Ще продължим да обогатяваме книжното богатство на нашата библиотека, за да я превърнем в любимо място за отдих и творчество.

13. За да възпитаваме и изграждаме дух на родолюбие, ще задълбочим и разширим инициативите, свързани с опознаване на миналото и фолклорните традиции на гр. Горна Оряховица, на региона и родината ни.

14. Запазване и надграждане училищната символика.

**IV. МИСИЯ**

1. Мисията на СУ „Вичо Грънчаров” е да подпомага учениците в развитието и усъвършенстването им в оптимална училищна среда, с квалифицирани учители и в партньорство с родителите. Усилията ни са насочени към придобиване от учениците, не само на базово образование, но и на актуални знания, умения и компетентности, които са им необходими, за да се реализират успешно в социалната среда, с проява на уважение към гражданските права на другите и отговорно собствено поведение.

2. Поддържане на високо качество и ефективност на цялостния образователен процес в съответствие с изискванията на ЗПУО и „Европа 2030“, както и на всички поднормативни актове, за да отговорим на предизвикателствата на времето, в което живеем.

3. Осигуряване на всеки ученик висока степен на функционална грамотност в областта на чуждоезиковите комуникационни компетентности в партньорство.

4. Придобиване на знания при изучаване на информационните технологии и тяхното практическо приложение в целия образователен процес.

5. Спечелване и успешна реализация на различни национални и международни проекти.

6. Изграждане на стабилни партньорства и на взаимоотношения на толерантност и разбирателство.

7. Възпитаване и изграждане на необходимите социални умения на младите хора за общуване и правилно поведение в обществото.

 8. Да изградим личности, възпитани в дух на родолюбие и патриотизъм, с модерно виждане за света и с висока степен на конкурентоспособност, така че да превърнем България в просперираща европейска държава.

9. Развиване и поддържане на физическата дееспособност и подготовка за активен и здравословен начин на живот.

**V. ОСНОВНИ ЦЕЛИ И ПРИОРИТЕТИ В ДЕЙНОСТТА НА УЧИЛИЩЕТО**

**ОСНОВНИ ЦЕЛИ:**

1. Развитие на СУ „Вичо Грънчаров” в условията на растяща конкуренция чрез създаване на благоприятна, насърчаваща и подкрепяща среда за учениците и учителите и в партньорство с родителите и институциите, с което да се утвърди като предпочитано място за обучение и възпитание на подрастващите от града и общината и се превърне от училище за всички в училище за всеки.
2. Издигане на качеството на процеса на обучение за постигане на ДОС.
3. Поставяне на ученика в центъра на цялостната педагогическа дейност в училищната общност.
4. Поставяне на ученика в отговорна активна позиция при овладяване на знанията, формиране на различни компетенции по различните учебни предмети и развитие на умения за учене през целия живот.
5. Практическа приложимост на изучаваното учебно съдържание и използване на методите за обучение чрез активни дейности.
6. Използване на различни форми за мотивиране на персонала.
7. Обогатяване на материалната база, разширяване на сградния фонд и допълнително финансиране.

**VI. ПРИОРИТЕТИ В ДЕЙНОСТТА НА УЧИЛИЩЕТО**

***1. Поддържане на високо качество и ефективност в процеса на училищното образование съобразно индивидуалните способности и потребности на учениците чрез привеждане на дейността на училището в съответствие с разпоредбите на ЗПУО и ДОС****:*

1.1. Планиране, организация и контрол на дейността на училището.

1.2. Осъществяване на привлекателен и мотивиращ процес на образование, възпитание и социализация.

1.3. Осъществяване на обучение по учебни планове за профили и професии съобразно потребностите и интересите на учениците и възможностите на училищната институция.

***2. Изграждане и поддържане на училищна организационна култура чрез институционални политики в подкрепа на гражданското, здравното, екологичното и интеркултурното образование:***

2.1. Възпитание в патриотизъм и национално самосъзнание.

2.2. Ритуализация на училищния живот.

2.3. Утвърждаване на ученическото самоуправление.

2.4. Екологична култура и навици за здравословен начин на живот.

2.5. Превенция на агресията и негативните прояви сред учениците.

2.6. Подкрепа на личностното развитие на учениците.

***3. Училището – желано място за обучение, изява и подкрепа за личностното развитие на учениците:***

3.1. Извънкласни и извънучилищни форми.

 3.2. Създаване и поддържане на благоприятна среда за обучение и развитие.

3.3. Обновяване и обогатяване на материалната база.

***4. Повишаване на професионалната компетентност и квалификация на педагогическите кадри:***

1.4. Квалификация на педагогическите кадри.

***5. Взаимодействия с родители, институции и структури, работещи в областта на образованието и младежта:***

5.1. Взаимодействие с родителите.

5.2. Взаимодействие с институции.

5.3. Присъствие на училището в общественото пространство.

**VII. ЕТАПИ В ИЗПЪЛНЕНИЕТО НА СТРАТЕГИЯТА**

етап 1 (2021/2025 г.) – разработване/актуализиране на стратегията, на плана за изпълнение за всяка учебна година, формиране на училищната политика и изготвяне на училищните документи в съответствие с разпоредбите на ЗПУО и ДОС.

етап 2 (2021/2025 г.) – реализация на основните дейности, наблюдение и оценка на изпълнението.

етап 3 (2021/2025 г.) – анализ на изпълнението и постигнатите очаквани резултати, планиране на следващия период.

**VIII. ОЧАКВАНИ РЕЗУЛТАТИ**

1. ***Повишаване на качеството и ефективността на училищното образование:***
* Осигуряване на по-голяма практическа приложимост на обучението и ориентирането му към конкретни резултати.
* Успешно участие във външното и доразвиване и усъвършенстване на системата за вътрешно оценяване.
* Засилване на възпитателната работа с децата и учениците с оглед пълноценно личностно развитие.
* Разширяване и стимулиране на формите за обучение и възпитание в дух на демократично гражданство и патриотизъм, здравно и екологично възпитание, потребителска култура, физическа активност и спорт.
* Постигане на положително отношение към училището и предлаганото училищно образование.
* По-широко навлизане на нови технологии и методи на преподаване, насочени към личността на ученика.
* Подобрена физическа среда.
1. ***Развиване на системата за квалификация и кариерно развитие на педагогическите специалисти:***
* Утвърждаване на авторитета и подпомагане на кариерното развитие на педагогическите специалисти в училището.
* Предоставяне на възможности за индивидуализация и диференциация при оценка на труда на педагогическите специалисти в училището.
* Оптимизиране на квалификацията на педагогическите специалисти и непедагогическия персонал съобразно потребностите и целите на отделния специалист и училищната институция.
* Подобрен професионален профил на работещите в училището.
1. ***Утвърждаване на училището като център за формиране и развитие на личностни качества, умения и нагласи, изграждащи ценностната система на младите хора, културно, информационно и спортно средище:***
* Подобрена и благоприятна среда за обучение и личностно развитие.
* Прилагане на модели на поведение, основани на идеите и принципите на гражданското образование.
* Минимизирани прояви на агресия, насилие и други негативни прояви сред учениците.
* Развиване на системата за извънкласни и извънучилищни дейности, които спомагат за по-добрата организация на свободното време и са насочени към развитие на личностния и творческия потенциал на учениците.
* Повишена мотивация на учениците за участие в образователния процес, олимпиади, конкурси и състезания.
* Развитие и укрепване на формите на ученическо самоуправление.
1. ***Активно взаимодействие с родителската общност, сътрудничество и активни връзки с общественост и публични институции:***
* Изградена устойчива образователна система с безусловна публичност и прозрачност на управление и състояние.
* Засилване ролята на родителите при определяне цялостната политика на училището.
* Удовлетворени очаквания на родителите.
* Отваряне на училището към социалната среда.
* Популяризиране постиженията на учениците и учителите.

**IX. ИНДИКАТОРИ ЗА ИЗМЕРВАНЕ ЕФЕКТИВНОСТТА ОТ РЕАЛИЗИРАНЕ НА ПЛАНИРАНИТЕ ДЕЙНОСТИ**

* Повишен срочен и годишен успех на учениците по учебни предмети и класове.
* Подобрени резултати от НВО и ДЗИ.
* Брой участници и резултати от олимпиади, национални и международни конкурси, състезания и други творчески изяви.
* Брой отсъствия на учениците от учебни занятия.
* Брой на изоставащите ученици.
* Брой ученици на поправителни изпити.
* Брой ученици с наложени санкции.
* Брой ученици със СОП, с изявени дарби, с обучителни трудности и в риск от отпадане от училище, за които е осигурена подкрепа за личностно развитие.
* Брой на ученици, преждевременно напуснали образователната система.
* Брой учители участвали в квалификационни форми и придобили по-висока ПКС.
* Брой разработени и реализирани национални и международни проекти и програми.
* Брой проведени публични изяви в полза на училището и общността с активното участие на родители и заинтересовани страни.
* Брой публикации и изяви в средствата за масова информация.